*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2021. gada \_\_.\_\_\_\_\_\_ |
|  |  |  |

.§

**Par Latvijas Atveseļošanas un noturības mehānisma plānu**

**TA-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( ... )

1. Pieņemt iesniegto rīkojuma projektu.
2. Finanšu ministrijai līdz 2021.gada 30.aprīlim nodrošināt Latvijas Atveseļošanas un noturības mehānisma (turpmāk – ANM) plāna iesniegšanu Eiropas Komisijai.
3. Ekonomikas ministrijai sadarbībā ar Latvijas Zinātņu akadēmiju līdz 2021.gada 29.aprīlim sagatavot un iesniegt Finanšu ministrijā priekšlikumu par inovāciju zinātniski tehnoloģiskās ekspertīzes kapacitātes stiprināšanu 1 milj. EUR apmērā, plānojot to ekonomikas transformācijas komponentē Ekonomikas ministrijai pieejamo finanšu resursu ietvaros.
4. Vides aizsardzības un reģionālās attīstības ministrijai līdz 2021.gada 29.aprīlim sagatavot un iesniegt Finanšu ministrijā priekšlikumu par bezizmešu transportlīdzekļu iegādi 10 milj. EUR apmērā, plānojot to nevienlīdzības mazināšanas komponentē Vides aizsardzības un reģionālās attīstības ministrijai pieejamo finanšu resursu ietvaros.
5. Vides aizsardzības un reģionālās attīstības ministrijai sadarbībā ar Ekonomikas ministriju līdz 2021.gada 29.aprīlim sagatavot un iesniegt Finanšu ministrijā priekšlikumu nevienlīdzības mazināšanas komponentes ietvaros industriālo zonu finansējuma saņēmēju loku papildināt ar komersantiem.
6. Finanšu ministrijai sadarbībā ar nozaru ministrijām nodrošināt ANM plāna precizēšanu atbilstoši Eiropas Komisijas komentāriem. Ja komentāri skar kopējo finansējuma apjomu vai tā sadalījumu, kā arī ANM plāna ietekmi uz valsts budžeta veidošanas procesu, Finanšu ministrijai atkārtoti iesniegt ANM plānu noteiktā kārtībā izskatīšanai Ministru kabinetā.
7. Finanšu ministrijai sadarbībā ar nozaru ministrijām līdz 2021.gada 31.maijam veikt ANM plāna ieviešanas administratīvā sloga novērtējumu un sagatavot risinājumus papildu izmaksu segšanai, ņemot vērā Eiropas Komisijas norādes par tikai terminētu darba līgumu attiecināmību ANM plāna izmaksās.

Ministru prezidents A.K. Kariņš

Valsts kancelejas direktors J. Citskovskis

Finanšu ministrs J.Reirs